Foto: raya.com Tojikistonlik olim tarjimonlik faoliyati uchun Shayx Xamad mukofotiga sazovor bo‘ldi. 11-12 dekabr kunlari Qatar poytaxti Dohada xalqaro tarjimonlar konferensiyasi bo‘lib o‘tdi. Tojikiston Tashqi ishlar vazirligining axborot departamenti xabariga ko‘ra, anjumanda 20dan ortiq mamlakatdan kelgan olimlar va tadqiqotchilar ishtirok etdi. Konferentsiya yakunlariga ko‘ra, xalqaro hay’at qarori bilan «Eng yaxshi tarjimonlik faoliyati» nominatsiyasida tojikistonlik professor, filologiya fanlari doktori Saidrahmon Sulaymoniy birinchi o‘rinni egalladi. 12 dekabr kuni Dohada Qatar amiri Shayx Xamadning tarjima sohasidagi mukofoti bilan taqdirlash marosimi bo‘lib o‘tdi.